# Årsberetning for Grå avdeling 2018

## Beskrivelse av avdelingen

* Grå avdeling har 9 brukere pr 31.12.18, brukerne er i aldersgruppen 21 til 53 år. I september døde en av våre, noe som preget avdelingen denne høsten.
* Brukergruppen har diagnoser som Retts syndrom, autisme, Downs syndrom, multifunksjonshemming og Angelmans syndrom. Ca 50% er rullestolbrukere.
* Antall årsverk er 10, 50 % har 3-årig utdanning, 40 % med 1-årig, og 10 % er ufaglært med erfaringskompetanse.
* Vi ønsker å gi brukerne et meningsfullt dagtilbud med aktiviteter og timeplaner som er tilpasset den enkeltes ressurser, behov og interesser.
* Aktiviteter er trening, basseng, matlaging, sansetrening, turer, musikk, enkle arbeidsoppgaver på huset og på pc.

## Dette har vi arbeidet med i år

 **Fokusområder**

* Vi hadde gleden av å ta imot 2 nye brukere i august, samt 4 nye ansatte.
* På husets felles planleggingsdag var temaet medarbeiderskap, fokus på kommunikasjon, engasjement, samarbeid og utvikling.
* På avdelingens planleggingsdager jobbet vi med å heve kompetansen vår rundt de diagnoser og brukere vi har, i tillegg til å styrke samholdet og trivselen i gruppa.
* I februar startet vi Radaravisen, etter 20 års pause, redaksjonen er på Grå avdeling, som innhenter stoff fra andre avdelinger.

 **Kurs og etter-/videreutdanning**

* Nyansatte har fulgt kursene i Radarveiens interne kursrekke, flere har deltatt på 3 temakvelder arrangert i samarbeid mellom Stiftelsen Radarveien, Holmenkollen bo – og dagsenter og Ragna Ringdal dagsenter.
* Eksterne kurs: -epilepsi og utviklingshemming, i regi av Statens senter for epilepsi.

-Sor-konferanse, med tittelen «fra løfter til handling»

**Avdelingsleders vurdering**

* Vi har lykkes i å etablere en avdeling med et sterkt og godt fellesskap med felles fokus på å høyne brukerens livskvalitet.

10.1.19 Camilla Seljebu